GiliGold/VAD_KnessetCorpus huggingface dataset:
זבולון כלפה: גם תושבי יהודה ושומרון הם אזרחי ישראל.
סתיו שפיר: בהחלט.
סתיו שפיר: אם מבקשים מאזרחי ישראל כסף לטובת גוף כזה או אחר, המינימום שצריך לעשות זה לחשוף לטובתם של אזרחי ישראל את ההוצאות של אותו גוף, במה הוא משקיע את פעילותו, על מה הוא עובד, מה ההתחייבויות שלו, את המינימום האפשרי וזה בלי קשר לימין או שמאל.
סתיו שפיר: זאת שאלה של מינהל תקין מינימלי.
סתיו שפיר: מבקשים כסף וכאן זה סכום מאוד גבוה אותו אתם מבקשים, 177 מיליון שקלים וזה יוצא יותר מ-300 מיליון שקלים אחרי התקציב, מעבר למה שקיבלתם בבסיס.
סתיו שפיר: תתכבדו ותגידו מה אתם מעבירים.
סתיו שפיר: מדוע נלחמים חברי הכנסת ממפלגתך, סלומינסקי, נגד חשיפת התקציב של החטיבה להתיישבות?
סתיו שפיר: במה אתם מתביישים?
סתיו שפיר: יש לי עוד שאלות לניר.
ניסן סלומינסקי: אני רוצה לומר שאני לא יודע במי מדובר אבל לנו אין כל התנגדות.
סתיו שפיר: שולי מועלם נגד החלת חופש המידע על החטיבה להתיישבות.
ניסן סלומינסקי: אני לא יודע להגיד לך מה אומרים שם ומה הצביעו שם.
ניסן סלומינסקי: בוועדת חוקה?
ניסן סלומינסקי: אני נמצא כאן.
ניסן סלומינסקי: אני רק יודע שבדרך כל כאשר אנחנו מגיעים לכאן, כל נושא שעולה, אנחנו מבקשים פירוט ומקבלים אותו.
סתיו שפיר: אני מציעה שלא נעביר את הכסף עד שהחוק הזה לא יחול על החטיבה להתיישבות.
ניסן סלומינסקי: מה זה קשור לחוק?
ניסן סלומינסקי: אנחנו מדברים על העברה ספציפית.
ניסן סלומינסקי: ההעברה הזאת נכנסה והיא מפורטת.
ניסן סלומינסקי: אני חושב שאין היום אדם במדינת ישראל שלא יודע את הפירוט המלא של ההעברה הזאת.
סתיו שפיר: אף אחד לא יודע
ניסן סלומינסקי: יכול להיות שחלק בזכותך.
ניסן סלומינסקי: בכמה אמצעי תקשורת שהייתי, פירטתי את הדברים ואני יכול לפרט כך שכל מי שרוצה, יכול לדעת.
ניסן סלומינסקי: אין לי שום בעיה עם זה.
סתיו שפיר: כל פעם אמרת מספרי בערך ולא מספרים מדויקים.
ניסן סלומינסקי: מספרים מדויקים.
ניסן סלומינסקי: תסלחי לי, מספרים מדויקים.
סתיו שפיר: ניסן, תענה על השאלה שלי.
סתיו שפיר: מה הבעיה לפתוח את זה לציבור?
ניסן סלומינסקי: לי אין בעיה עם זה.
סתיו שפיר: אז תאמר להם שיחזרו עם זה ואנחנו נעביר את הכסף.
ניסן סלומינסקי: אנחנו עכשיו מדברים על עודפים מחויבים.
ניסן סלומינסקי: יש כאן עודף מחויב מסוים.
ניסן סלומינסקי: בדרך כלל כל מה שמגיע לכאן, אני מבקש שיסבירו ושיהיה פירוט.
סתיו שפיר: איך זה עודף מחויב גדל במאות אחוזים?
ניסן סלומינסקי: אני אסביר פעם נוספת.
סתיו שפיר: לא, אל תסביר.
סתיו שפיר: אני מכירה את הדברים.
ניסן סלומינסקי: אם את מכירה, למה את שואלת את השאלה?
סתיו שפיר: כי אתה מסתיר.
סתיו שפיר: אתה עוזר להם להסתיר מידע.
ניסן סלומינסקי: אני אומר לך שיש לי כאן פירוט ויאמרו את הפירוט כאן והוא יירשם בפרוטוקול.
ניסן סלומינסקי: אני אומר בכל אמצעי התקשורת אליהם זכיתי להגיע בגללך, חוץ מערב שבת.
ניסן סלומינסקי: לכן אני אומר ההפך.
ניסן סלומינסקי: אני רוצה להסביר עוד דבר כי כל פעם שואלים למרות שיודעים את התשובה.
ניסן סלומינסקי: החטיבה להתיישבות, מעבר לתקציב, יש כמה משרדי ממשלה כאלו שלמעשה – אני חושב שאפילו כך משרד האנרגיה - אלה משרדים להם יש תקציב קטן והוא עושה כל מיני דברים.
ניסן סלומינסקי: אני שאלתי כמה משרדים ואמרו לי שמבחינתם, יש להם פרויקטים שהגוף הכי יעיל והכי טוב, שעושה את זה הכי מסודר ומהיר - זאת החטיבה להתיישבות ולכן אם יש להם פרויקטים, הם מעדיפים לתת אותם – אני לא יודע באיזו דרך – לחטיבה שעושה את העבודה.
ניסן סלומינסקי: לכן רוב התקציב שמופיע בחטיבה הוא תקציב של משרדים שאושרו והביצוע נעשה על ידי החטיבה.
ניסן סלומינסקי: לכן זה עובר לתקציב של החטיבה ויש לי כאן פירוט מלא על ה-177 מיליון שקלים.
יצחק כהן: הוצאה מהכוח אל הפועל.
ניסן סלומינסקי: יושבת כאן שלומית שמלווה את החטיבה ואותנו הרבה זמן.
משה גפני: היא עושה הרבה דברים.
סתיו שפיר: כולם מתבטאים בתקשורת ואומרים שהם בעד שקיפות, אבל בסוף לא חושפים.
ניסן סלומינסקי: את רואה שאני חושף את מה שמגיע אלי.
ניסן סלומינסקי: מה שמגיע אלי לוועדה, אנחנו חושפים.
ניסן סלומינסקי: אני לא אחראי על דברים אחרים.
סתיו שפיר: עד הגבול של המידע.
משה גפני: ניסן, תצביע.
ניסן סלומינסקי: אנשים רוצים לשאול.
משולם נהרי: השאלה שלי קצרה.
משולם נהרי: אני רוצה להתייחס לסעיף 5208, בו כתוב לשכת השר משולם נהרי.
משולם נהרי: רבותיי, בסוף שנה שעברה, בדצמבר, ישבנו כאן והיה ויכוח בנושא הזה עת דובר על למעלה משני מיליון שקלים שהיו בתקנה הזאת.
ראובן ריבלין: זה היה ב-2012.
משולם נהרי: ב-2013.
משולם נהרי: בסך הכול לפני כמה חודשים.
משולם נהרי: אז עלתה שאלה והיו כאן התפרצויות ושאלות איך זה שמתקצבים אותי כשאני לא שר.
משולם נהרי: לא משנה, היה שם כסף, סכום מאוד נכבד והכסף הזה איננו ואין לו סימן.
יצחק כהן: לאן הוא הלך?
משולם נהרי: זאת השאלה שלי.
משולם נהרי: קודם כל, לאן הלך הסכום הזה?
משולם נהרי: שנית, התקנה הזאת ב-2014 כבר לא הייתה והיא קמה לתחיה עכשיו והיא קמה לתחיה בסכום של 483 אלף שקלים.
יצחק כהן: מאיפה זה?
משה גפני: בואו נצביע.
משולם נהרי: מעניין אותי לדעת לאן הלכו שני מיליון ומשהו שקלים.
משולם נהרי: כמעט שלושה מיליון.
יצחק כהן: יש להם חצי מיליון עודף.
<דרורית שטיינמץ: התקציב שהיה שם היה בגין התחייבויות שאתם ביצעתם במסגרת הפעילות שלכם.
<דרורית שטיינמץ: עשיתם התקשרויות עם גופים כאלה ואחרים ואתה יודע עם מי.
עיסאווי פריג': עם מי?
<דרורית שטיינמץ: התשלום של דוחות הביצוע של הגופים האלה הגיעו למשרד אחרי שסיימתם את תפקידכם.
יצחק כהן: אבל זאת לשכה.
יצחק כהן: זאת לא פעילות.
משולם נהרי: למה זה לא בא בעודפים?
משולם נהרי: איך יכול להיות שבדצמבר ביצעתם ושילמתם?
משולם נהרי: זה היה בסוף דצמבר.
משולם נהרי: איך עשיתם את זה?
ניסן סלומינסקי: שמעון רצה לשאול שאלה.
שמעון סולומון: סתיו שאלה במקומי.
שמעון סולומון: אני חושב שהבקשה שהייתה לשקיפות, אני לא חושב שצריך לעבור על זה לסדר כאילו לא קרה כלום.
שמעון סולומון: צריך להמתין לתהליך כך שתהיה שקיפות יתר.
שמעון סולומון: היה דיון בוועדת החוקה.
שמעון סולומון: קודם כל הייתה דרישה משרת המשפטים שתהיה שקיפות בכל הנושא הזה של החטיבה להתיישבות.
שמעון סולומון: לאחר מכן, תוך כדי התהליך, היה דיון בוועדת החוקה ויש רביזיה על זה.
ניסן סלומינסקי: במה שקשור אלינו, יש שקיפות.
ניסן סלומינסקי: אני אקריא עד האגורה האחרונה את הפירוט של הסעיף הזה.
ניסן סלומינסקי: אצלנו תמיד יש שקיפות.
סתיו שפיר: מה זה אצלנו?
ניסן סלומינסקי: בוועדה שלנו יש שקיפות.
ניסן סלומינסקי: שמעון, אל תלך שולל בנושא הזה.
ראובן ריבלין: אדוני היושב ראש, כמובן שאני אצביע בעד אבל אני רוצה לומר דבר ברור.
ראובן ריבלין: אני בעד שקיפות מלאה בחטיבה להתיישבות, חד משמעית, כמו בכל מקום אחר.
ראובן ריבלין: לצערי הרב אי השקיפות נובעת ממצב בו היו שותפים בקואליציה – חבר הכנסת סתיו שפיר – אנשים שמבחינה קואליציונית היו צריכים ללכת לכל אותן השקעות ביהודה ושומרון ולא היה נעים להם, ולכן הם ביקשו להחביא את הכספים האלה בחטיבה להתיישבות.
סתיו שפיר: לא נעים להם כי מדובר בכספי ציבור.
ראובן ריבלין: לא היה נעים להם.
ראובן ריבלין: הם היו אומרים שזה בגלל האמריקאים, בגלל מדיניות.
ראובן ריבלין: המפלגה הזאת הייתה בקואליציה בכמה קדנציות קודמות.
ראובן ריבלין: אני לא רוצה להזכיר את שמה.
ראובן ריבלין: לכן אני אומר בצורה הברורה ביותר שאני בוועדת החוקה בעד אישור השקיפות המלאה בחטיבה להתיישבות.
ראובן ריבלין: יחד עם זאת, המצב כיום בו אין שקיפות, זאת עובדה שהיא תוצאה היסטורית.
ראובן ריבלין: אני בעד השקיפות בחטיבה להתיישבות שלא צריכה להיות שונה מכל יחידה אחרת מיחידות הממשלה.
עיסאווי פריג': אני מסכים אתך.
ראובן ריבלין: יחד עם זאת, אני אומר שנבדוק את הנושא לגופו של עניין.
ראובן ריבלין: נבדוק נושא נושא, האם בנושא הזה יש דבר ברור או יש דבר נסתר.
יצחק כהן: זה מה שמשה אמר.
ראובן ריבלין: לפי דעתי הוא צריך לפנות מיד למבקר המדינה.
ראובן ריבלין: אני מציע לבחון את זה.
ראובן ריבלין: בכל מקום שצריך, אני אצביע על שקיפות.
ראובן ריבלין: יחד עם זאת, זאת תוצאה היסטורית של דרישות קואליציוניות כאלה ואחרות בגלל מפלגות שלא רצו להיות כביכול שותפות להתיישבות ביהודה ושומרון מחשש עינא בישא, מחשש מהאמריקאים.
סתיו שפיר: בן אדם כמוך לא יכול להצדיק מצב כזה של הסתרה מהציבור.
ראובן ריבלין: אני אמרתי את דבריי בקואליציה דאז וגם בתפקידי הקודם.
סתיו שפיר: יש טעויות היסטוריות שמחובתנו לתקן ואפשר לתקן אותן עכשיו.
ראובן ריבלין: לכן אני אומר שנראה לאן הם רוצים להעביר את הכסף בו מדובר כי מדובר בסך הכול בשימור הכסף שכבר נקבע.
ראובן ריבלין: אז נחליט אם אנחנו מאשרים או לא.
ראובן ריבלין: אם אין כאן שקיפות, לא נאשר.
סתיו שפיר: מצביעים?
ניסן סלומינסקי: אני רוצה לתת את הפירוט של הסעיף הזה כפי שבדקתי.
ניסן סלומינסקי: אם יש כאן טעות, יתקנו אותי.
ראובן ריבלין: אז זה יקל על חבריי שהם נגד העובדה שאין שקיפות והם יוכלו להצביע.
ראובן ריבלין: לא צריך לעכב.
ניסן סלומינסקי: ה-177 מיליון בנויים מ-24.3 מיליון שקלים למרחב הנגב, 22.5 מיליון שקלים למרחב צפון שכולל גליל ורמת הגולן, 64.4 מיליון שקלים למרחב מרכז.
ניסן סלומינסקי: כולל גם בקעת הירדן, מגילות.
סתיו שפיר: בקעת הירדן היא במרכז?
ניסן סלומינסקי: זה מה שנמסר לי.
עיסאווי פריג': זאת שקיפות מה שאנחנו רואים?
ניסן סלומינסקי: זאת לא שקיפות?
ניסן סלומינסקי: מגילות, בית אל, מחולה ומקומות מהסוג הזה.
יצחק כהן: עוד פעם בית אל?
סתיו שפיר: כמה עובר לבית אל בנוסף שגפני דיבר עליו קודם?
ניסן סלומינסקי: ה-26 מיליון שקלים אלה, הם הסכם שנחתם בין ראש הממשלה וממשלת ישראל למפוני – או אני לא יודע למי שם – בהקשר של פינוי בתי האולפנה.
יצחק כהן: מה עשו עם זה?
ניסן סלומינסקי: אני מדבר על מה שכלול בהעברות שעדיין לא עברו.
סתיו שפיר: למה אנחנו לא רואים את הפירוט הזה כאן?
ניסן סלומינסקי: אני מקריא לך.
ניסן סלומינסקי: באף מקום אין פירוט.
ניסן סלומינסקי: הסברתי שאם כל סעיף יפורט ברמה הזאת, היינו צריכים להביא ספרים שלמים.
סתיו שפיר: אפשר לעשות את זה במחשב.
ניסן סלומינסקי: 8.5 מיליון שקלים למרחב דרום, הר חברון.
ניסן סלומינסקי: 14 מיליון לשיקום תשתיות בישובים הכפריים.
ניסן סלומינסקי: במקרה זה שייך למפלגת העבודה, של שמחון.
ניסן סלומינסקי: אני אקריא.
ניסן סלומינסקי: איילת השחר, כפר גלעדי, מלכיה, מנרה, יסוד המעלה, צאלים, גבולות, נירים, תל עדשים - - -
סתיו שפיר: ניסן, תחסוך לנו.
ניסן סלומינסקי: אליאב, יפית, חומרה, רמת השופט.
סתיו שפיר: כמה מה-177 מיליון עובר אל מעבר לקו הירוק?
ניסן סלומינסקי: זה מה שמפריע לי, שלא באמת מעניין אותך.
סתיו שפיר: מאוד מעניין אותי.
סתיו שפיר: אני לא סומכת על מה שאתה אומר כאן ולכן אני רוצה לראות את הדף כפי שהוא נמצא בתוך התקציב.
סתיו שפיר: מה לעשות, איבדנו אמון.
ניסן סלומינסקי: אני לא יודע מי איבד אמון.
סתיו שפיר: איבדנו אמון.
ניסן סלומינסקי: אמון כנראה לא היה לנו מהתחלה.
סתיו שפיר: לא, ממש לא.
ניסן סלומינסקי: הייתה לך מטרה אחת וזה הכול.
סתיו שפיר: היו לך הרבה הזדמנויות.
ניסן סלומינסקי: הראיתי עכשיו דוגמה.
סתיו שפיר: אני רוצה לראות את המידע.
ניסן סלומינסקי: הרי לא מעניין אותך.
ניסן סלומינסקי: את אומרת לי להפסיק, העיקר שאומר לך מה הולך ליש"ע.
ניסן סלומינסקי: זה מה שאמרת עכשיו.
ניסן סלומינסקי: לגבי יש"ע אני אמין עליך.
יצחק כהן: כמה השקענו בגוש קטיף.
יצחק כהן: בסוף זה הלך.
סתיו שפיר: תגיד לנו מספרים מדף.
סתיו שפיר: אי אפשר להעביר לחברי הכנסת?
סתיו שפיר: אתה מקריא לנו עכשיו ואתה שומר אותם בסוד.
ניסן סלומינסקי: 14 מיליון לישובים הכפריים: איילת השחר, כפר גלעדי, מלכיה, מנרה, יסוד המעלה, צאלים, גבולות, נירים, תל עדשים, רוגלית, עין יהב, יפית, חומרה, רמת השופט וכולי.
ניסן סלומינסקי: 13 מיליון שקלים לגרעיני התיישבות בתוך ישובים עירוניים בשכונות נחשלות.
ניסן סלומינסקי: אלה גרעינים שלא בהכרח הם דתיים ונמצאים בדימונה - - -
משה גפני: כנראה גרעיני ההתיישבות האלה הם חרדים.
ניסן סלומינסקי: יש גם גרעינים לא דתיים.
ניסן סלומינסקי: אני לא יודע אם יש כאן חרדים.
יצחק כהן: תפרט.
ניסן סלומינסקי: יש לי כאן דוגמאות כמו דימונה, ירוחם, לוד, רמלה ועוד מקומות.
יצחק כהן: הכול הבית היהודי.
יצחק כהן: גרעינים של הבית היהודי.
סתיו שפיר: יש גרעינים שלא קשורים בבית היהודי?
ניסן סלומינסקי: ראית עיר בה לא גרים מהבית היהודי?
יצחק כהן: הגרעינים האלה, הם של הבית היהודי.
ניסן סלומינסקי: אם תשאלו אותה, היא תגיד לך.
ניסן סלומינסקי: 2.5 מיליון שקלים לכפרי סטודנטים בנגב ובגליל כמו קריית שמונה, דימונה, ירוחם.
ניסן סלומינסקי: שלושה מיליון שקלים למפוני גוש קטיף, כנראה בהמשך להתחייבות קיימת.
ניסן סלומינסקי: מיליון וחצי שקלים לקליטת העלייה להתיישבות.
ניסן סלומינסקי: 18 מיליון שקלים לתכנון רוחבי.
ניסן סלומינסקי: לדוגמה, מזרח מטרופולין באר שבע.
ניסן סלומינסקי: תכנון הקמת ישוב שיבולת לאוכלוסייה חריגה.
ניסן סלומינסקי: תכנון ישוב דרוזי בצפון.
ניסן סלומינסקי: תכנון מבואות ערד.
ניסן סלומינסקי: אני אומר מה שמסרו לי.
בועז טופורובסקי: אדוני היושב ראש, יש לי את מלוא ההערכה אליך ואין לי כל טענה כלפיך, אבל היה דיון בוועדת החוקה בנוגע לרצון להחיל שקיפות על החטיבה להתיישבות ובדיון הזה הבקשה נדחתה והוגשה בקשה לדיון מחדש בנושא.
בועז טופורובסקי: אנחנו לא רואים סיבה שעד שיהיה דיון מחדש ונדע את תוצאותיו להעביר עוד שקל לחטיבה להתיישבות.
ניסן סלומינסקי: אם זאת עמדתכם, נוכל לצאת להתפלל מנחה.
ניסן סלומינסקי: אני שוב אומר, לא תהיינה הצבעות עכשיו.
ניסן סלומינסקי: כרגע לא תהיה הצבעה.
משה גפני: מתי תהיה?
משה גפני: ב-12 בלילה?
ניסן סלומינסקי: אני לא יודע לומר לך עכשיו.
ניסן סלומינסקי: הודעתי קודם שנכון לעכשיו יש ישיבה ביום ראשון למרות שגם את זה אני לא יודע.
עיסאווי פריג': הממשלה מתפרקת?
עיסאווי פריג': יש סימני התפרקות.
ניסן סלומינסקי: אני עושה הפסקה של רבע שעה להתפלל מנחה, כמו שביקשת.
משה גפני: הדבר היחיד הטוב שעשית היום.
ניסן סלומינסקי: נחזור מההפסקה בשעה 17:05.
ניסן סלומינסקי: כרגע אני שם בצד את הבקשה הזאת.
ניסן סלומינסקי: נחזור לרביזיות.
ניסן סלומינסקי: בהמשך הישיבה נמשיך הלאה בשאר הדברים.
יצחק כהן: מה זה שאר הדברים?
עיסאווי פריג': כמה זמן נמשיך?
ניסן סלומינסקי: אם הכול ילך מהר, כמה דקות.
<קריאה: הודעה 23005.
<קריאה: בקשה לדיון מחדש של חבר הכנסת נהרי.
ניסן סלומינסקי: נמנעים – אין הרביזיה לא התקבלה
<קריאה: הודעה מספר 24005, משרד בריאות, רביזיה של חבר הכנסת גפני.
יצחק כהן: תקרא לאופוזיציה.
<קריאה: הודעה מספר 32003, תמיכות שונות, רביזיה של חברת הכנסת שפיר.
סתיו שפיר: תמיכות שונות ומשונות שלא סיפרו לנו מה הן.
<קריאה: הודעה מספר 38003, תמיכות בענפי משק.
<קריאה: הודעה מספר 40003, תחבורה, רביזיה של חברי הכנסת קלפא וכהן.
<קריאה: הודעה מספר 42002, מענקי בינוי ושיכון, רביזיה של חברי הכנסת גפני, שפיר וכהן.
<קריאה: הודעה מספר 51004, דיור ממשלתי, רביזיה של חבר הכנסת גפני.
<קריאה: הודעה מספר 70003, שיכון, רביזיה של חברי הכנסת כהן, גפני ושפיר.
<קריאה: הודעה מספר 79003, תחבורה, רביזיה של חבר הכנסת כהן.
<קריאה: הודעה מספר 36004, כלכלה, רביזיה של חברי הכנסת שפיר, כהן וגפני.
ניסן סלומינסקי: באותה חוברת, עמוד 13, בקשה מספר 04005, משרד ראש הממשלה.
ראובן ריבלין: סיימנו את הרביזיות?
ניסן סלומינסקי: נשארו עוד כמה.
<גיא הרמתי: הפנייה מיועדת להעברת כשלושים מיליון שקלים במשרד ראש הממשלה לטובת עודפים מחויבים של המינהלת לשירות אזרחי לאומי.
<גיא הרמתי: מדובר בשלושים מיליון מתוך כשלושה מיליארד שקלים, פחות מאחוז אחד מהתקציב של עודפים מחויבים.
יצחק כהן: שלושה מיליארד עודפים מחויבים?
<גיא הרמתי: אני דיברתי על שיעור העודפים המחויבים מסך התקציב.
סתיו שפיר: התקציב הוא 82 מיליון שקלים.
יצחק כהן: עזוב את סך העודפים הכללי.
יצחק כהן: כמה זה בסך הכול תקציב השירות הלאומי האזרחי?
סתיו שפיר: 82.9 מיליון?
סתיו שפיר: שלושים מיליון שקלים עודפים מחויבים מתוך זה?
<גיא הרמתי: שלושים מיליון בעיקר להוצאות תפעוליות.
<גיא הרמתי: גם התקשרויות.
<גיא הרמתי: מה התקציב, אני לא יודע.
<גיא הרמתי: אני צריך לבדוק את זה.
ניסן סלומינסקי: מי בעד אישור פנייה מספר 03005?
סתיו שפיר: אני לא מבינה מה ביקשו מאתנו.
יצחק כהן: אנחנו באמצע השאלות.
ניסן סלומינסקי: הייתי באמצע ההצבעה, אבל אני אתן לך לשאול.
עיסאווי פריג': לא קיבלנו תשובות.
סתיו שפיר: התשובה הייתה שהוא לא יודע.
ניסן סלומינסקי: אני מתנצל, אם רצית לשאול, בבקשה.
ניסן סלומינסקי: נמנעים – אין פנייה מספר 03005 אושרה
ניסן סלומינסקי: פנייה מספר 04004.
<ניר אמסל: מדובר בהעברת עודפי התקציב של נציבות שירות המדינה משנת 2013 לשנת 2014.
<ניר אמסל: מדובר בעיקר בהוצאות תפעוליות ובעודפים בגין פרויקט צוערים לשירות המדינה.
יצחק כהן: אני תומך בפרויקט של צוערים לשירות המדינה אבל שואל מה קורה עם הרפורמה.
<ניר אמסל: אני לא יודע מה קורה עם הרפורמה.
<ניר אמסל: אני לא מטפל ישירות בנציבות שירות המדינה אבל לפי הידוע לי זה לא קשור לעודפים.
יצחק כהן: מה מתקדם שם או שלא מתקדם כלום?
<ניר אמסל: אני לא יודע.
<ניר אמסל: אני לא מטפל בנציבות ולכן אני לא יכול לענות על השאלה.
עיסאווי פריג': מה זה תכניות מיוחדות?
<ניר אמסל: תכניות מיוחדות הן צוערים לשירות המדינה.
יצחק כהן: כולם בעד.
ניסן סלומינסקי: מי בעד אישור פנייה מספר 04004?
ניסן סלומינסקי: בעד – פה אחד פנייה מספר 03005 אושרה פה אחד
ניסן סלומינסקי: פנייה מספר 19003.
<איתי טמקין: מדובר בפנייה להעברת עודפים מחויבים מתקציב 2013 לתקציב 2014 של משרד המדע ומשרד התרבות והספורט שחולקים אותו סעיף תקציבי.
סתיו שפיר: בלי החלל?
<איתי טמקין: והחלל.
יצחק כהן: רבע מיליארד שקלים?
<איתי טמקין: אני מתנצל על השמטת החלל.
ניסן סלומינסקי: זה דבר מרכזי.
ניסן סלומינסקי: אנחנו בונים על זה הרבה לשליחת אנשים חיים.
יצחק כהן: האופוזיציה.
יצחק כהן: מינהל תרבות, 141?
יצחק כהן: מה גובה התקציב שלהם?
<איתי טמקין: כל התקציב של מינהל תרבות, פחות או יותר 700 מיליון שקלים.
סתיו שפיר: כשאתם כותבים מחקר תשתיתי, מדובר בגופים חיצוניים או שזה בתוך המשרד?
<חביב קטן: מדובר באוניברסיטאות ומכוני מחקר.
סתיו שפיר: איזה אוניברסיטאות ומכוני מחקר?
<חביב קטן: כל אוניברסיטה שמנהלת מחקר כמו בר-אילן, העברית, הטכניון, באר-שבע, אריאל.
סתיו שפיר: אני שואלת לגבי תחומים מדויקים.
<חביב קטן: מדובר ב-11 מיליון שקלים.
סתיו שפיר: אם אפשר לפרט קצת יותר ולומר מה עובר לאן וכמה.
סתיו שפיר: זה סוג הפירוט שביקשנו גם בבקשות בכתב.
סתיו שפיר: שוב, אם הפירוט יעבור בכתב לפני הישיבה, לא נצטרך לנדנד בזמן הישיבה כי יהיה לנו את זה לפנינו.
<חביב קטן: אין בעיה להעביר את מלוא ההתחייבויות.
סתיו שפיר: למה לא העברתם עת ביקשתי לפני כמה ימים?
<חביב קטן: לא קיבלנו פנייה כזאת.
<איתי טמקין: זה במסגרת אותו מכתב שדובר עליו בתחילת היום הזה, של סגנית הממונה על התקציבים, יעל.
סתיו שפיר: היא אמרה לי שהיא לא הולכת להעביר לי מידע.
<איתי טמקין: לא מדויק לגמרי אבל אני לא רוצה להיכנס למכתב הזה כי לא אני העברתי אותו.
<איתי טמקין: אני כן אומר שבמקרים שאין בעיה להעביר את המידע, לא במקרים של צנעת הפרט, יועברו.
סתיו שפיר: באיזה מקרים יש בעיה להעביר את המידע?
<איתי טמקין: כמו שצוין במכתב.
<איתי טמקין: לדוגמה, במקרים של צנעת הפרט או במקרים מסווגים.
סתיו שפיר: ביממה האחרונה, מ-10 בבוקר העברנו מיליארדי שקלים.
ניסן סלומינסקי: אמרת שאתם יכולים לתת את הרשימה?
<איתי טמקין: במקרה הזה אפשר לתת את הרשימה.
<חביב קטן: אין שום בעיה להעביר את הרשימה.
סתיו שפיר: למה לא העברתם אותה?
ניסן סלומינסקי: הרשימה תועבר אלינו.
סתיו שפיר: למה היא לא הועברה לפני הישיבה?
ניסן סלומינסקי: לא יודע לומר לך.
סתיו שפיר: יש מכתב מיעל מבורך ובו היא אומרת שהיא לא יכולה להעביר.
ניסן סלומינסקי: תני לי אותו ואני אקרא אותו בעיון, אבל לא עכשיו.
סתיו שפיר: חבר הכנסת שטרן ואני פנינו.
סתיו שפיר: עכשיו אומרים החברים הנכבדים שכן אפשר להעביר.
<חביב קטן: אני נציג המשרד ואני אומר שלמשרד אין שום בעיה להעביר לך את הנתונים.
ניסן סלומינסקי: אתה תעביר לה אותם.
סתיו שפיר: למה לא העברתם עת ביקשתי?
סתיו שפיר: זאת לא חכמה להגיד את זה לפני ההצבעה.
<חביב קטן: הבקשה לא הועברה אלינו.
<חביב קטן: עכשיו קיבלנו את הבקשה ואני אעביר לך את כל הפירוט.
ניסן סלומינסקי: אנחנו מצביעים על סעיף 19003.
סתיו שפיר: העיקר שמצביעים.
ניסן סלומינסקי: נמנעים – אין פנייה מספר 19003 אושרה
סתיו שפיר: רביזיה של הקבוצה.
ניסן סלומינסקי: בחוברת העבה, עמוד 64, פנייה מספר 43003, המרכז למיפוי ישראל.
ניסן סלומינסקי: קפצנו עליה כי צחי לא היה כאן והוא התנצל.
ניסן סלומינסקי: עכשיו הוא כאן והוא יסביר.
<צחי דוד: המרכז למיפוי ישראל אחראי על תשתית המידע הגיאוגרפי במדינת ישראל.
<צחי דוד: כל פרויקט גדול תשתיתי מחייב גושים, חלקות, מיקום.
<צחי דוד: המרכז למיפוי ישראל בעצם אחראי על כל מאגר המידע הזה.
<צחי דוד: אלה עבודות פיתוח ולכן מטבעו הוא מגלגל עודפים בשיעור די גבוה.
<צחי דוד: בנוסף חלק גדול מהפעילות של המרכז ממומנת ממכירת מוצרים, מכירת מידע גיאוגרפי לחברות כמו וייז, גוגל וכולי.
<צחי דוד: המרכז עשה מכירות בשנים האחרונות והוא מגלגל את הכסף הזה כעודף בחוזים ארוכי טווח לנושאים כמו הקדסטר האנליטי, בעצם להפוך את המדידות בישראל ליותר יעילות ומבוססות על קורדינטות ולא על צורות מדידה ישנות.
<צחי דוד: 32 מיליון שקלים, זה סכום העודפים.
<צחי דוד: שבעה מיליון שקלים היא עבור פעילות שיפוץ המבנה בו המרכז למיפוי ישראל נמצא בתל אביב, מבנה של המשטרה הבריטית, המבנה הראשון שנבנה בארץ והוא מבנה מאוד ישן.
<צחי דוד: הוא נמצא כרגע בתל אביב תחת שיפוץ בהוראות של שימור מחמיר.
ראובן ריבלין: אין שאלות.
יצחק כהן: את זה משפצים ואת בתי הדין בתל אביב לא משפצים.
ניסן סלומינסקי: שאלנו לגבי בית המשפט ועיכבנו.
ניסן סלומינסקי: לא אישרנו את הבקשה אלא השארנו אותה לדיון.
ניסן סלומינסקי: מי בעד אישור פנייה מספר 43003?
ניסן סלומינסקי: בעד – פה אחד פנייה מספר 43003 אושרה
ניסן סלומינסקי: אנחנו עוברים לקובץ הצנוע, בקשה מספר 23004, מספר 5, משרד הרווחה.
<גיא הרמתי: הפנייה היא לא פניית עודפים אלא היא פנייה של משרד הרווחה.
ניסן סלומינסקי: שכחתי לומר שהבקשות כאן הן לא עודפים מחויבים אלא העברות תקציביות.
<גיא הרמתי: המהלכים העיקריים שמשרד הרווחה מבצע כאן היא קודם כל הגדלה של עשרים מיליון שקלים של התקציב המיועד לשירותים קהילתיים לאוטיסטים, בהתאם לרוח הוועדה המקיפה שעובדת כבר מעל שנה במשרד הרווחה וזה כדי להניע תהליכים למרות שמסקנות הוועדה עדיין לא הוגשו.
<גיא הרמתי: בנוסף יש כאן העברה של תשעים מיליון שקלים לתכנית הלאומית לילדים בסיכון.
<גיא הרמתי: כאן זה יותר מהלך טכני, כלומר, העברה לתקנות ייעודיות בהתאם להחלטות של מנהלת התכנית, בעיקר למשרד החינוך ולמשרד הבריאות, פעילויות למען ילדים בסיכון, וכן שישה מיליון ו-700 אלף שקלים לטיפול בנערות במצוקה ועוד כל מיני שינויים פנימיים נוספים.
ניסן סלומינסקי: מי בעד אישור פנייה מספר 5?
ניסן סלומינסקי: בעד – פה אחד פנייה מספר 5 אושרה
ניסן סלומינסקי: פנייה מספר 6, גמלאות לניצולי שואה.
<גיא הרמתי: גם כאן מדובר בפנייה שאינה עודפים.
<גיא הרמתי: הפנייה נועדה לבצע את החלטות ועדת סל השירותים בראשות מנכ"ל משרד הרווחה שזה בעיקר להעביר סיוע לתמיכה בארגונים וכן סיוע להנחה בתרופות.
<גיא הרמתי: אלה דברים מתמשכים.
ראובן ריבלין: הנחה בסך חמישים אחוזים על תרופות.
<גיא הרמתי: הנחה בסך חמישים אחוזים על תרופות שבסך התרופות, התקשרות עם קופות החולים.
ניסן סלומינסקי: מי בעד אישור פנייה מספר 6?
ניסן סלומינסקי: בעד – פה אחד פנייה מספר 6 אושרה
יצחק כהן: איזו אופוזיציה אחראית.
ניסן סלומינסקי: פנייה מספר 7 ו-8 שנדמה לי שהיא לא פנייה כספית.
ניסן סלומינסקי: היא רק משנה את הסעיף.
ניסן סלומינסקי: משרד ראש הממשלה.
ניסן סלומינסקי: נדמה לי שרק מינהלת השירות זזה ממקום למקום.
בועז טופורובסקי: קודם אישרנו את מינהלת השירות.
ניסן סלומינסקי: עכשיו זה רק שינוי סעיף.
ניסן סלומינסקי: תסבירו מה אנחנו מתבקשים לעשות כאן.
<ניר אמסל: מינהלת השירות האזרחי הועברה מסעיף 4 לסעיף אחר.
<ניר אמסל: בפנייה הקודמת הועברו העודפים של מינהלת השירות האזרחי משנת 2013 לשנת 2014.
<ניר אמסל: בהתאם לחוק אי אפשר להעביר את העודפים לסעיף תקציבי אחר.
<ניר אמסל: המינהלת הועברה לסעיף תקציבי אחר ולכן העודפים עברו משנת 2013 לשנת 2014 באותו סעיף, בסעיף 04 בו המינהלת הייתה בשנת 2013 ובו נוצרו העודפים, ועכשיו הוועדה מתבקשת לאשר את העברת העודפים לסעיף בו נמצאת המינהלת.
ניסן סלומינסקי: איפה נמצאת המינהלת?
ניסן סלומינסקי: באיזה משרד?
<קריאה: במשרד לאזרחים ותיקים.
ניסן סלומינסקי: איך כאן זה הגיע למשרד הכלכלה?
ניסן סלומינסקי: כתוב כאן משרד הכלכלה ולא הצלחנו להבין.
יצחק כהן: מה הקשר לאזרחים ותיקים?
<ניר אמסל: יש כאן בלבול.
<ניר אמסל: המינהלת הועברה לסעיף 36, משרד הכלכלה ולשם מתבקשים להעביר את העודפים של המינהלת.
ניסן סלומינסקי: אבל המינהלת לא נמצאת במשרד הכלכלה.
<ניר אמסל: היא הועברה לסעיף התקציבי של משרד הכלכלה.
<ניר אמסל: היא עדיין תחת אותה פעילות.
אלעזר שטרן: בלבלו אותנו.
<ניר אמסל: ממש לא.
ניסן סלומינסקי: המינהלת ביסודה הייתה במשרד ראש הממשלה.
<ניר אמסל: היא הייתה בסעיף התקציבי של משרד ראש הממשלה ולא תחת אחריות משרד ראש הממשלה.
ניסן סלומינסקי: באיזה משרד היא הייתה?
<קריאה: במשרד המדע.
ניסן סלומינסקי: היא הייתה במשרד המדע.
ניסן סלומינסקי: היא עברה למשרד לאזרחים ותיקים.
<ניר אמסל: לא מדובר על העברת הסמכות על המינהלת אלא מדובר על העברת התקציב של המינהלת כבר בבסיס תקציב 2014 שהוא בסעיף 36.
ניסן סלומינסקי: אם הוא במשרד לאזרחים ותיקים, למה הוא לא יכול להיות בסעיף המשרד לאזרחים ותיקים?
יצחק כהן: ולמה הוא במשרד לאזרחים ותיקים?
אלעזר שטרן: שר הכלכלה לא סומך על השר לאזרחים ותיקים.
<חביב קטן: במקור הייתה כוונה, וכך גם אמרה החלטת הממשלה, שהמינהלת תעבור למשרד הכלכלה.
יצחק כהן: תסביר את ההגיון שזה במשרד לאזרחים ותיקים.
<חביב קטן: הייתה החלטת ממשלה שמינהלת השירות האזרחי לאומי תעבור לסמכות משרד הכלכלה.
<חביב קטן: היה איזשהו דין ודברים שלא הייתי חלק ממנו ובסופו של דבר הוחלט שלמשרד הכלכלה המינהלת לא תעבור אלא תעבור למשרד לאזרחים ותיקים.
יצחק כהן: מאיזה טעם?
<חביב קטן: מכיוון שבעת בניית התקציב הכוונה המקורית הייתה להעביר אותו למשרד הכלכלה, את בסיס תקציב 2014 קבעו במשרד הכלכלה תחת הסעיף הזה.
יצחק כהן: מה הקשר של המשרד לאזרחים ותיקים לשירות האזרחי?
אלעזר שטרן: מאז עדכנו אותנו, ולדעתי גם במליאה.
אלעזר שטרן: אני חושב שמישהו הבין שכנראה שר אחד שהוא הכלכלה, המסחר, התעשייה, ירושלים, התפוצות, לא יכול לטפל בכל ומצד שני יש שר אחד שהוא רק השר לאזרחים ותיקים ולכן אמרו שייתנו לו את השירות הלאומי.
אלעזר שטרן: כשמישהו ברחוב שואל אותי מה עשיתי היום בוועדה, מה אני צריך להגיד?
אלעזר שטרן: שהעברתי כסף למשרד הכלכלה כדי שיעשו במשרד לאזרחים ותיקים?
ראובן ריבלין: לפי ההיגיון הזה אני אשאל אותך גם למה זה היה במשרד הכלכלה.
אלעזר שטרן: לפחות ידעתי שזה שם.
אלעזר שטרן: אני לא שואל למה זה במשרד לאזרחים ותיקים, אני יכול להבין מטעמים פוליטיים – כי השירות הלאומי מטפל גם בגמלאים.
ניסן סלומינסקי: כשזה היה במדע, כן הבנו למה זה במדע?
אלעזר שטרן: אני מקבל.
אלעזר שטרן: יש כאן דברים שלא מבינים.
ראובן ריבלין: הכי טוב זה לומר את האמת.
יצחק כהן: אולי תעבירו את זה למינהל הגיור.
אלעזר שטרן: לא, שם יש אנשים ישרים.
ניסן סלומינסקי: נציגי הממלכה, אני הבנתי את הנקודה.
ניסן סלומינסקי: באישור התקציב בכנסת זה היה רשום על שם משרד הכלכלה כי זאת הייתה המחשבה הראשונית ולכן זה צריך להמשיך באותה מתכונת.
ניסן סלומינסקי: השאלה שאני רוצה לדעת היא האם אין שום דרך מסודרת שיעבירו את זה - - -
ראובן ריבלין: לתקציב 2015.
ניסן סלומינסקי: לפני תקציב 2015 יש איזושהי דרך שאפשר יהיה להעביר את זה למשרד לאזרחים ותיקים?
ראובן ריבלין: צריך שינוי בחוק.
ניסן סלומינסקי: זה כמו חמור שהולך ורץ עם זה.
ראובן ריבלין: אני אומר לך שתצטרך שינוי בחוק התקציב.
ראובן ריבלין: את חוק התקציב אישרנו וזה היה במסגרת משרד הכלכלה.
ניסן סלומינסקי: יושב ראש הכנסת צודק.
עיסאווי פריג': כמה עושים את המעבר הזה והם יודעים שלא ניתן לתקצב.
ניסן סלומינסקי: אני מבין שאין כאן נושא כספי אלא רק הנושא של העברה מסעיף מסוים לסעיף אחר.
אלעזר שטרן: לי קשה להבין את זה כך.